**Def Leppard** — 1977-ci ildə qurulmasına baxmayaraq, səsini əsl mənada 80-ci illərin sonunda "Hysteria" adlı albomuyla eşitdirə bildi. Sonradan qrupa qatılan Joe Elliot və Steve Clark ilə hal-hazırkı halını alan Def Leppardın ilk albomu "High Dry", arxa plan vokalları ilə diqqət çəksə də müvəffəqiyyət qrafikinin aşağı olduğu bir iş olaraq xarakterizə edildi. "Pyromania" albomlarının 7 milyondan çox satmasıyla bir anda 80-ci illərin ən müvəffəqiyyətli qrupları arasına girdilər. Def Leppard 1995-ci ildə 24 saat içərisində 3 fərqli qitədə konsert verərək Ginnesin Rekordlar Kitabına girmişdir.

Qrup haqqında
-------------

Qrup 1977-ci ildə Rick Savage, gitarada Pete Willis, vurma alətlərdə Tony Kenning tərəfindən *Atomic Mass* adıyla quruldu. Qrupun üzvləri Tony Kenning ilə Steve Clark arasında yaşanan problemlər nəticəsində Tonny Kenning qrupdan ayrıldı və yerinə Frank Noon gəldi. Bu heyətlə ilk EP "Getha Rocks Off" yayımlandı, lakin bu EP'dən sonra Frank Noon da qrupdan ayrılınca yerinə Rick Allen gəldi. Bu heyətlə 1981–87 arası çıxan 3 albomun prodüserliyini AC/DC'nin prodüseri Robert John "Mutt" Lange öz boynuna götürdü. 1980-ci ildə çıxardıqları "On Through the Night", 1981-ci ildə çıxan "High 'n' Dry'"-da da bir heyət dəyişikliyi yaşayan qrupda gitarist Pete Willisin yerinə Phil Collen keçdi və 1983-cü ildə çıxan "Pyromania" ilə adını yavaş yavaş eşitdirməyə başladı. 6 milyon satış rəqəminə çatan bu albom, qrup üçün qəti bir dönüş nöqtəsi idi. Bu albomdan sonra qrup vurma alətlərdəki ifaçısı Rick Allenin bir yol qəzası nəticəsində sol qolunu itirməsi ilə 4 illik bir susqunluq dövrü keçirdilər. Bu 4 illik aradan sonra qrup 1987-ci ildə "Hysteria" adıyla yayımlanan albom ilə böyük uğur qazandı və sonra da uğurunu qazanmağa davam etdi. Köhnə albomlarda olan "Bring on the Heartbreak", "You Got Me Runnin'", "Photograph", "Too Late For Love" kimi mahnılarla, *"Hysteria"* albomu sayəsində, qrupun adı yaxşıca eşidildi və qrup gec olsa da musiqi siyahılarında layiq olduğu yeri tutmağa başladı. Xüsusilə Hysteria'da yer alan "Pour Some Sugar on Me", "Love Bites", "Hysteria" kimi mahnılar, haradasa üzərindən 20 il keçməsinə baxmayaraq hələ də bu janrın dinləyiciləri üçün əhəmiyyətini qoruyur.

Hysteria'nın ardından qrup 5 il boyunca təkrar səssizliyə qapandı. 1991-ci ildə gitarist Steve Clark'in 8 yanvar 1991-ci ildə ölümündən sonra 1992-ci ildə "Adrenalize" adlı albomla qrup şanına yaraşan bir çevriliş etdi. Bu albomda bütün gitaraları Phil Collen çaldı. Daha sonra Steve Clark'dan boşalan heyəti Vivian Campbell'in tamamlamasıyla 1993-cü ildə "Retro Active" çıxdı, lakin gözlənilən marağı görmədi.

Qrup 1980–1995 arası işlərindən ibarət "Vault" adlı bir *best of* satışa çıxardı və bir il sonra "Slang" adlı bir albom ilə çevriliş etdi. Köhnə hard rok soundundan kiçik qırıntılar olan bu albomda daha çox grunge qoxusu var idi. Bu albomdan sonra 1999-cu ildə da çıxan Euphoria adlı albom "Def Leppard əldən getdi" deyənlərə gözəl bir cavab oldu. Hətta bu albomda 1996 F1 çempionu Damon Hill, "Demolition Man" adlı mahnıda gitarasıyla qrupa yoldaşlıq etdi və 2002-ci ildə "X" albomu çıxdı. 2004 və 2005-ci illərdə iki dənə iki CD'dən ibarət olan *best of* yayımlandı. Bunlardan 2005-ci ildə çıxan "Rok Of Ages: The définitive Collection" yalnız Şimali Amerikada satışa çıxarıldı. 2005-ci ildə Live 8'ə qatıldılar və 2006-cı ilin 23 mayında "Yeah!" adlı 14 ədəd coverdən ibarət olan albomlarını satışa çıxardılar.

Diskoqrafiya
------------

### Studiya albomları

* 1980 — *On Through The Night*
* 1981 — *High 'n' Dry*
* 1983 — *Pyromania*
* 1987 — *Hysteria*
* 1992 — *Adrenalize*
* 1993 — *Retro Active*
* 1995 — *Vault*
* 1996 — *Slang*
* 1999 — *Euphoria*
* 2002 — *X*
* 2004 — *Best Of*
* 2005 — *Rock Of Ages The Definitive Collection*
* 2006 — *Yeah!*
* 2008 — *Songs from the Sparkle Lounge*
* 2011 — *Mirrorball*
* 2015 — *Def Leppard*
* 2022 — *Diamond Star Halos*

### Yığma albomları (toplu)

* 1993 — *Retro Active*
* 1995 — *Vault: Def Leppard Greatest Hits (1980–1995)*
* 2004 — *Best of Def Leppard*
* 2005 — *Rock of Ages: The Definitive Collection*